五言同韋子斿神泉詩
作者：李鵬
朝代：唐

paragraphs: 昔日鳴絃地，今聞生澗水。
靈潛敝政餘，潤發彫文始。
滴滴流珠散，渟渟明月止。
善香懷若人，淡交挹君子。
鏡澈無纖翳，天清滌煩滓。
虛忝神僊臺，何由弄風晷？
（見《金石萃編》卷六十一。
）（〖1〗詩刻次溫翁念一詩後，署作者之名曰「天官員外郎李鵬字至遠」，亦尹元凱所書。
碑末紀年曰「垂拱四年龍集戊子四月戊□」，蓋公元六八八年也。
）。